Mjez tymi, kotřiž pod pandemiju sobu najbóle ćerpja a kotrychž eksistenca je dla toho wohrožena, su drobnowikowarjo. Jim skićeja wot přichodneho tydźenja znajmjeńša mału škričku nadźije.
Kamjenc (SN/MWj). Wobchody, kotrež wudźěłki wšědneje potrjeby njeposkićeja, su wot spočatka nowembra zašłeho lěta zawrjene. To wone tež dale wostanu, ale znajmjeńša móža swoje twory pod wěstymi wuměnjenjemi internetnje abo při telefonje poskićeć a kupcy smědźa sej je wotewzać. Po wuprajenju sakskeho hospodarskeho ministerstwa je tak mjenowany „Click & collect“ wot 15. februara dowoleny. Z tymle rozsudom skićeja drobnowikowarjam w swobodnym staće samsne móžnosće kaž na přikład gastronomam, kotřiž smědźa swoje jědźe k sobuwzaću tohorunja předawać.
hrv_Latn szl_Latn